# Frank Yates

Frank Yates (Manchester, 12 de maig de 1902 - Harpenden, 17 de juny de 1994) va ser un estadístic anglès.

## Vida i Obra

Va ser el primer de cinc germans i l'únic baró del matrimoni entre Percy Yates, un mercader de llavors i la seva esposa Edith. Va estudiar a Wadham House, una escola privada, abans d'obtenir, el 1916, una beca per a Clifton College. Quatre anys més tard va aconseguir una altra beca en St John's College a la Universitat de Cambridge on es va graduar amb honors.
Durant dos anys va ensenyar matemàtiques a estudiants de secundària abans d'anar a l'Àfrica com assessor matemàtic de la inspecció de la colònia britànica de Costa d'Or. La seva salut va fer que tornés a Anglaterra on es va casar amb Margaret Forsythe Marsden, química de professió. L'any 1933 es va divorciar i es va tornar a casar amb Pauline Tchitchkine. Morta la seva segona dona l'any 1976 finalment es va casar amb Ruth Hunt, la seva secretària.
El 1931 Yates va aconseguir treball com a “estadístic auxiliar” a la Rothamsted Experimental Station dirigida per Ronald A. Fisher. L'any 1933, un cop Fisher va deixar la direcció per anar a la University College de Londres, Yates va ser nomenat cap del departament d'Estadística. A Rothamsted va treballar en el disseny d'experiments, va fer importants aportacions a l'anàlisi de la variància i va presentar el seu algorisme pels dissenys per blocs equilibrats incomplets. Durant la segona guerra mundial va treballar en una novedosa disciplina que més tard seria coneguda com a “Investigació operativa”.
Un cop acabada la segona guerra mundial va treballar en el disseny i anàlisi d'enquestes.
Entusiasta dels ordinadors, l'any 1954 va aconseguir per a Rothamsted un Elliott 401 i va contribuir al desenvolupament de la computació estadística.
L'any 1960 la Royal Statistical Society li va concedir la Medalla Guy d'or i el 1966 va rebre la Royal Medal de la Royal Society.
Retirat de Rothamsted va ser Senior Research Fellow de l'Imperial College London.
Va morir l'any 1994 a Harpenden.

## Publicacions seleccionades

* The design and analysis of factorial experiments, Technical Communication no. 35 of the Commonwealth Bureau of Soils (1937) (també atribuïda a Imperial Bureau of Soil Science).
* Statistical tables for biological, agricultural and medical research (1938) (coautor R.A. Fisher)
* Sampling methods for censuses and surveys (1949)
* Programes per ordinador: GENFAC, RGSP, Fitquan.

## Referències

* ↑ Finney, 1995, p. 558.
* 1 2 3 4 5 «Frank Yates. MacTutor History of Mathematics archive». [Consulta: 11 setembre 2015].
* ↑ Finney, 1995, p. 560.
* 1 2 3 Neider, J. «Obituary: Frank Yates: 1902–1994». The IMS Bulletin, 23, (5), 1994, pàg. 529–530.
* ↑ Finney, 1995, p. 566.
* ↑ Finney, 1995, p. 569.
* ↑ Finney, 1995, p. 570.
* ↑ Finney, 1995, p. 572.

## Bibliografia

* Dyke, George «Obituary: Frank Yates» (en anglès). Journal of the Royal Statistical Society, Vol. 58, Num. 2, 1995, pàg. 333-338. ISSN: 0035-9238.
* Healy, M.J.R.. «Yates, Frank». A: Peter Armitage, Theodore Colton (eds.). Encyclopedia of biostatistics (en anglès). J. Wiley, 1998. ISBN 978-0-4719-7576-2.
* Finney, David John «Frank Yates, 12 May 1902 - 17 June 1994» (en anglès). Biographical Memoirs of Fellows of the Royal Society, Vol. 41, 1995, pàg. 555-573. DOI: 10.1098/rsbm.1995.0033. ISSN: 0080-4606.
* Healy, M.J.R. «Frank Yates, 1902-1994: The Work of a Statistician» (en anglès). International Statistical Review, Vol. 63, Num. 3, 1995, pàg. 271-288. ISSN: 0306-7734.
* Ziliak, Stephen T.; McCloskey, Deirdre N. The Cult of Statistical Significance (en anglès). The University of Michigan Press, 2008. ISBN 978-0-471-07007-7.

## Enllaços externs

* O'Connor, John J.; Robertson, Edmund F. «Frank Yates» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Finney, David J. «Yates, Frank». Oxford Dictionary of National Biography, 2010. [Consulta: 17 maig 2021]. (anglès)
* Ross, Gavin. «Frank Yates FRS - 1902-1994». Harpenden History, 2012. [Consulta: 17 maig 2021]. (anglès)